Diari Oficial de la Generalitat Valenciana


Sumari del DOGV 8754, del 04-03-2020 (2020/834)

Notificació de la sentència dictada en el procediment de modificació de mesures número 181/2019.
------------------------------------------------------------------------------------------------

### Dades del document

Número de DOGV
:   8754

Data del DOGV
:   04-03-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/834


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de modificació de mesures número 181/2019. [2020/834]  
Procediment: família. Modificació mesures supòsit contenciós [MMC] 000181/2019  
De: Samuel Fernández Casanova.  
Procurador: Pablo Vicente Ricart Andreu  
Contra: Luminita Cazac Hulei.  
Víctor Martín Gallego Guillén, Lletrat de l'Administració de Justícia en Substitució del Jutjat de Primera Instància núm. 7, faig saber que en aquest procediment de modificació de mesures núm. 181/2019, seguit a instàncies de Samuel Fernández Casanova, contra Luminita Cazac Hulei, s'ha dictat sentència, que té l'encapçalament i la part dispositiva que, literalment, són com segueix:  
  
«Sentència núm. 40/20  
Castelló, 28 de gener de 2020.  
José Luis Conde-Pumpido García, magistrat jutge de Primera Instància núm. 7 de Castelló, he vist aquestes actuacions de modificació de mesures núm. 181/2019, dimanants dels procediments de divorci núm. 1593/2011 i de modificació de mesures núm. 1847/2014 d'aquest mateix jutjat, promogudes per Samuel Fernández Casanova, representat pel procurador el senyor Ricart Andreu i defensat pel lletrat el senyor Garrido Arenas, contra Luminita Cazac, en rebel·lia, en les quals ha sigut part el Ministeri Fiscal.  
  
Dispositiva  
Estime parcialment la demanda de modificació de mesures formulada pel procurador el senyor Ricart Andreu, en nom i representació de Samuel Fernández Casanova, contra Luminita Cazac Hulei, modifique les mesures establides en els procediments de divorci núm. 1593/2011 i modificació de mesures núm. 1847/2014 d'aquest mateix jutjat, i les substituïsc per les següents:  
1. S'atribueix al pare, Samuel Fernández Casanova, la guarda i custòdia de la filla menor N.  
2. Es manté l'exercici compartit de la pàtria potestat respecte de la filla menor.  
3. La mare, Luminita Cazac Hulei, i la filla podran relacionar-se lliurement, de la manera que les dues acorden a cada moment.  
4. La mare ha d'abonar, en concepte de pensió d'aliments per a la seua filla, la suma de 150 euros mensuals, que haurà d'ingressar dins dels 5 primers dies de cada mes en el compte bancari que designe el pare, i que s'actualitzarà anualment conforme a les variacions de l'IPC.  
5. Els dos progenitors hauran d'abonar a mitges les despeses extraordinàries que genere la filla, sempre que siguen necessàries o estiguen consentides pels dos progenitors. En aquest concepte s'inclouen també les despeses necessàries d'educació de Batxillerat i, si pertoca, universitàries (matrícules i material escolar), però amb l'especificació que, perquè puguen ser exigibles les despeses d'una eventual assistència de la filla a una universitat privada o de fora de Castelló (honoraris de la universitat, transport o allotjament...), haurà d'haver-se consensuat entre els dos progenitors l'assistència de la filla a aquest centre privat o situat fora de Castelló.  
Tot això, sense condemnar expressament a costes cap dels litigants.  
  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació dins del termini de 20 dies.  
  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació, la part recurrent ha de constituir un depòsit de 50 euros, que ha de consignar en el compte de consignacions d'aquest jutjat; el recurs no s'admetrà a tràmit si no s'ha constituït el depòsit.  
  
Aquesta és la meua sentència, que ordene, mane i signe.  
El jutge.»  
Publicació. La sentència anterior ha sigut llegida i publicada pel jutge que l'ha dictada, mentre es constituïa en audiència pública, el mateix dia del pronunciament d'aquesta, davant del lletrat de l'Administració de justícia. En done fe.  
I, atés que es desconeix el parador de la demandada, Luminita Cazac Hulei, expedisc aquest edicte a fi que li valga de notificació en deguda forma.  
  
Castelló de la Plana, 28 de gener de 2020.- El lletrat de l'Administració de justícia: Víctor Martín Gallego Guillén.